Jake the Hake en sy vyftien sushi's se geluk kon nie hou
Toe gebeur die glipsie wat niemand verwag het nie: Jake White maak die Iere so bedonnerd met sy onvanpaste opmerkings dat hulle ons re�nboogtoeriste met die volle geweld van Ierse "gasvryheid" tref. Dit terwyl ons manne nog skaars van die sushi-tafel af opgestaan het.
Ek moet bely ek het die eerste keer onraad vermoed het toe Jake die Vrydag voor die toets die media in sy vertroue neem en vir hulle vertel dat die Bokke nog nooit 'n toets met hom as afrigter verloor het as hulle die Vrydagaand voor die toets sushi ge�et het nie. Nou ja, d��r is 'n kunsie wat oorle oom Buurman misgekyk het.
Wel, di� keer het Jake the Hake en sy vyftien sushi's se geluk toe nie gehou nie. Ek het nie gedink hulle wiele sal so vroeg in die toer afkom nie. Aan die ander kant was die trietsige vertoning teen Wallis seker 'n gevaarteken wat ons almal probeer wegdink het.
Al het die meeste van skeidsregter Honiss se beslissings na vrot vis gestink, dink ek steeds nie hy behoort die blaam te kry vir die Bokke se nederlaag nie. Onthou, hy het nie die Bokke van 'n oorwinning beroof soos wat sommige media beweer het nie. Selfs al is die drie nie toegeken nie, sou die Bokke steeds met 'n gelykopuitslag tevrede moes gewees het. En al het die Iere net die bal uitgeskop en nie gedruk nie, was hulle hoogsgemotiveerde pak voorspelers nog steeds in 'n uitmuntende aanvallende posisie.
Wat my meer pla, is dat die Bokke bykans 60 minute gehad het om die ou drietjie reg te stel. Enige span met karakter sou nie op hom laat wag het om di� ou stukkie onreg met 'n paar dodelike aanvalle uit te wis nie, maar nie die Bokke nie. Vir my is die prentjie helder: hierdie Bokspan het nie karakter nie. As jy, liewe leser, die Franse se manjifieke vertoning teen die Wallabies gesien het, sal jy weet wat karakter beteken. Die Franse loop al die jare ook maar kwaai onder die skeidsregters deur, maar hulle antwoord die beslissings met sprankelende hardlooprugby. Dink ook maar terug aan vanjaar se Curriebekerfinaal, toe die Bulle die Vrystaat se eerste "twyfelagtige" drie met 20 punte in 16 minute geantwoord het. Drie� is mos maar die wisselkoers van die groot rugbyspanne en nie geel kaarte of verspeelde kanse nie.
Ek dink Schalk was, soos vroe�r die seisoen, baie ongelukkig om 'n geel kaart te kry. Di� keer was dit vir meervoudige oortredings deur sy spanmaats en nie 'n akkumulasie van oortredings deur die jong Burger self nie. Ek dink die kaart is prematuur gegee en ek dink die verkeerde speler het hom gekry. Joe van Niekerk was feitlik knaend onkant en moes eintlik die spit afgebyt het.
Wat maak Jake met Schalk? As hy 'n ander goeie "fetcher" soos Warren Brosnian of Hendro Scholtz gehad het, kon hy die druk van Schalk afgehaal het, maar nou sit hy met Tim Dulane. Hoe sal die Engelse nie giggel as hulle hom nie kies nie. En wat van die gebrek aan penetrasie in die middelveld? Hoe handig sou Ettienne Botha nie op Twickenham ingekom het nie, al s� die polities-gepekelde Andr� Markgraaff ook nou hy verdedig nie goed genoeg nie.
Ek weet ek kyk met 'n Blou bril, maar ek weet ook dat die Bulle se pak hulle nie Saterdag so sou laat intimideer het nie. Eers moes ons hoor dis 'n bestiering dat WP nie die Curriebekereindstryd gehaal het nie, want nou kan die sterre uitrus. Toe moet ons hoor ons manne was teen Wallis verroes. En nou gebeur Ierland.
Ons hoor Kobus Wiese s� die Bokke hou t� lekker vakansie daar oorkant die water en ons sien met ons eie o� hulle speel vintage Rudolf Straeuli-rugby. Aan die ander kant verseker Jake al die spelers hulle plekke is veilig. Hoe lank gaan ons nog 'n rat voor die o� gedraai word oor die vermo�ns van spelers soos John Smit en Eddie Andrews?
Ek wil liewer nie voorspel wat Saterdag op Twickenham gaan gebeur nie. Dis heel moontlik dat die Bokspan se talent mag ontplof en ons die Ingelse 'n stewige loesing kan gee. Die kanse is egter beter dat hulle op ons ondergemiddelde voorry gaan in-zoom en ons nog 'n pak slae gaan gee. Gebeur dit, sal White sy oogklappe moet afhaal en dink oor sy witbroodjies wat nie die mas opkom nie.
Net drie Iere was goed genoeg vir White se Bokspan. So ook net drie Bulle. Dis ironies dat dit juis drie� is wat die Bokke ontwyk.